یئنی زلاند باشباخان یاردیمچیسی خاریجی ایشلر باخانی وینستون پترز، اؤلکه‌سین‌ده گئچن هفته ۲ مسجیدده جمعه نامازی قیلان ۵۰ نفری قتل تروریست برنتون تارانت‌ین حیاتینین گئری قالانینی حجره‌ده کئچیرجگینی ایفاده ائد‌رک، "یئنی زلاند تاریخینین ان بؤیوک سوروشدورماسی باشلادیلدی" دئدی.
وینستون پترز، ایسلام امکداش‌لیق تشکیلاتینین، تروریست سالدیرییلا ایلگیلی اولاراق ایستانبول‌دا تشکیل ائدیله‌ن اولاغان‌اوستو ذیروه‌سی اوچون ایستانبولا گلدی.
خاریجی ایشلر باخانی و ایسلام امکداش‌لیق تشکیلاتی ایجرا کمیته‌سی باشقانی مؤولود چاووش‌اوغلو، ایسلام امکداش‌لیق تشکیلاتی باش کاتیبی یوسف بن احمد العثیمین و یئنی زلاند باشباخان کؤمک‌چی‌سی و خاریجی ایشلر باخانی وینستون پترز، بورادا اورتاق مطبوعات کنفرانسی تشکیل ائتدی.
مطبوعات کنفرانسین‌دا دانیشان وینستون پترز، اینانج اؤزگورلویونه اؤنم وئره‌ن بیر اؤلکه اولدوقلارینی، یئنی زلاندداکی مسلمانلارین اؤزلرینی گوونده حس ائتمه‌لری اوچون لازیم اولان تدبیرلری آلدیقلارینی سؤیله‌دی.
مسلمانلارا ائدیله‌ن سالدیرینی هر کسه ائدیلمیش قبول ائتدیکلرینی ایفاده ائد‌ن یئنی زلاندلی باخان، ۲ مسجدی هدف آلان تروریست سالدیرینی لعنتلدیکلرینی ایفاده ائد‌رک "(تروریست برئتون تارانت) حیاتینین گئری قالانینی یئنی زلانددا تک باشینا بیر حجره‌ده گئچیره‌جک‌دیر. یئنی زلاند تاریخینین ان بؤیوک سوروشدورماسی باشلادیلدی" ایفاده‌لرینی ایشلتدی.
